ข้อบัญญัติองค์การบริหารส่วนตำบลบางนางข้อบัญญัติองค์การบริหารส่วนตำบลบางนางเรื่องกำหนดมาตรการป้องกันการพังทลายของดินในการขุดดินและถมดินและค่าธรรมเนียมพ.ศ. ๒๕๕๖[๑] โดยที่เป็นการสมควรตราข้อบัญญัติองค์การบริหารส่วนตำบลบางนางว่าด้วยกำหนดมาตรการป้องกันการพังทลายของดินในการขุดดินและถมดินและค่าธรรมเนียมในเขตองค์การบริหารส่วนตำบลบางนางอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๘ (๑) มาตรา ๑๗ และมาตรา ๒๖แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลบางนางโดยความเห็นชอบของสภาองค์การบริหารส่วนตำบลบางนางและนายอำเภอพานทองจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบางนาง เรื่อง กำหนดมาตรการป้องกันการพังทลายของดินในการขุดและถมดินและค่าธรรมเนียมพ.ศ. ๒๕๕๖ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบางนางนับแต่วันที่ได้ติดประกาศไว้โดยเปิดเผย ณที่ทำการองค์การบริหารส่วนตำบลบางนางแล้วไม่น้อยกว่าเจ็ดวันข้อ ๓ ในข้อบัญญัตินี้ดิน หมายความรวมถึงหิน กรวด หรือทราย และอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของดินที่เป็นอยู่ตามสภาพธรรมชาติขุดดิน หมายความว่ากระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็นบ่อดินบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใดๆ ต่อดินหรือพื้นดินเพื่อดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่าแผนที่แสดงสภาพของที่ดิน ที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดิน ระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินเจ้าพนักงานท้องถิ่น หมายความว่านายกองค์การบริหารส่วนตำบลบางนางพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้แบบแปลน หมายความว่าแบบแสดงแผนที่สังเขป/แผนผังบริเวณ รูปตัด และรายละเอียดในการขุดดินและถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดินความลึกของบ่อดินที่จะขุด ความลาดเอียงของบ่อดินระยะห่างของบ่อดินถึงที่ดิน หรือสิ่งปลูกสร้างของบุคคลอื่นพนักงานเจ้าหน้าที่ หมายความว่าผู้ซึ่งเจ้าพนักงานตำบลบางนางแต่งตั้งให้ปฏิบัติการตามข้อบังคับนี้แบบแปลน หมายความว่าแบบแสดงแผนที่สังเขป/แผนผังบริเวณ รูปตัด และรายละเอียดในการขุดดินและถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดินความลึกของบ่อดินที่ขุดความลาดเอียงของบ่อดิน ระยะห่างของบ่อดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดิน ตลอดจนสภาพพื้นที่และบริเวณข้างเคียงระดับดินเดิม คุณสมบัติของดินที่จะขุดพร้อมทั้งวิธีปฏิบัติหรือวิธีการสำหรับขุดดินเพื่อให้เป็นไปตามแบบแปลน และให้ความลาดเอียงของเนินดินระยะห่างจากเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการถมดินตลอดจนสภาพพื้นที่และบริเวณข้างเคียงระดับดินเดิมคุณสมบัติของดินที่จะถมพร้อมทั้งวิธีปฏิบัติหรือวิธีการสำหรับถมดินเดิมเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพความลาดเอียงที่ปลอดภัยในการขุดดินและถมดินข้อ ๔ การขุดดินที่มีความลึกจากระดับพื้นดินเกินสามเมตรหรือพื้นที่ปากบ่อเกินหนึ่งหมื่นตารางเมตรจะต้องจัดทำแบบแปลนรายการประกอบแบบแปลน และรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าประเภทสามัญวิศวกรตามกฎหมายว่าด้วยการประกอบวิชาชีพวิศวกรเว้นแต่การขุดบ่อน้ำใช้ในครัวเรือนที่มีเส้นผ่าศูนย์การไม่เกิน ๔ ตารางเมตรข้อ ๕ ในการขุดดินที่มีความลึกจากระดับพื้นดินเกินสามเมตรระยะห่างจากขอบบนของลาดบ่อดินถึงเขตที่ดิน หรือสิ่งปลูกสร้าง ให้มีระยะไม่น้อยกว่าความลึกของบ่อดินที่จะขุดแต่ต้องไม่น้อยกว่าสิบเมตรเว้นแต่การขุดน้ำเพื่อการเกษตรให้มีระยะห่างไม่น้อยกว่า ๓ เมตร และลึกไม่เกิน ๑๐ เมตรข้อ ๖ ในระว่างการขุดดินต้องระบายน้ำบนพื้นที่ดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดข้อ ๗ การขุดดินบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตกหรือรายกั้นขอบบริเวณนั้นรวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือนอันตรายจำนวนพอสมควรในเวลาระหว่างพระอาทิตย์ตกถึงพระอาทิตย์ขึ้นด้วยข้อ ๘ ผู้ขุดดินต้องติดป้ายเตือนอันตรายขนาดไม่น้อยกว่า๕๐ เซนติเมตร และยาวไม่น้อยกว่า ๑ เมตร โดยติดตั้งไว้ทุกระยะไม่เกิน ๔๐ เมตรรอบบ่อดินในตำแหน่งที่เห็นได้ง่ายตลอดระยะเวลาหรือตามที่เจ้าพนักงานท้องถิ่นประกาศกำหนดตามความเหมาะสมข้อ ๙ ผู้ขุดดินจะต้องขุดดินเต็มพื้นที่ที่แจ้งและเมื่อสิ้นสุดการขุดต้องปรับพื้นที่ให้ได้ระดับเดียวกันทั้งบริเวณข้อ ๑๐ การถมดินที่มีพื้นที่เกิน ๒,๐๐๐ ตารางเมตร และมีความสูงของเนินดินตั้งแต่๒ เมตรขึ้นไป ต้องจัดทำแบบแปลน รายการประกอบแบบแปลนและรายการคำนวณของผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าประเภทสามัญวิศวกรตามกฎหมายว่าด้วยการประกอบวิชาชีพวิศวกรรมข้อ ๑๑ ในการถมดินระยะห่างจากขอบล่างของลาดเนินดินถึงเขตที่ดินหรือสิ่งปลูกสร้างของบุคคลอื่น หรือที่สาธารณะให้มีระยะไม่น้อยกว่า ๒ เท่าของความสูงของดินเดิมข้อ ๑๒ ในกรณีที่ผู้ถมดินจะทำการถมดินใกล้ที่ดินของบุคคลอื่นน้อยกว่าระยะตามข้อ๑๑ ต้องได้รับความยินยอมเป็นหนังสือจากเจ้าของที่ดินข้างเคียงด้วยการถมดินตามวรรคหนึ่งหากจะต้องทำกำแพงกันดินเพื่อป้องกันการพังทลายให้ปฏิบัติตามกฎหมายว่าด้วยการควบคุมอาคารและตามที่เจ้าหน้าพนักงานท้องถิ่นประกาศกำหนดและการถมดินต้องมีความสูงจากพื้นที่ดินหรือทางสัญจรไม่เกิน ๕๐ เซนติเมตรข้อ ๑๓ การถมดินในบริเวณที่ติดต่อกับที่สาธารณะผู้ถมดินจะต้องจัดให้มีป้ายเตือนอันตรายขนาดกว้างไม่น้อยกว่า ๕๐ เซนติเมตรและยาวไม่น้อยกว่า ๑ เมตรติดตั้งไว้ในตำแหน่งที่มองเห็นได้ง่ายตลอดเวลาหรือตามที่เจ้าพนักงานท้องถิ่นประกาศกำหนดและการถมดินต้องมีความสูงจากพื้นดินหรือทางสัญจรไม่เกิน ๕๐ เซนติเมตรข้อ ๑๔ การถมดินที่มีพื้นที่เนินดินเกิน ๒,๐๐๐ ตารางเมตร พื้นที่เป็นดินตามที่เจ้าพนักงานท้องถิ่นประกาศกำหนดจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นโดยระบายลงสู่ท่อระบายน้ำสาธารณะ คู คลอง แม่น้ำ ทะเลแหล่งน้ำสาธารณะหรือจัดให้มีแหล่งรับน้ำที่เพียงพอต่อปริมาณน้ำที่จะต้องระบายออกจากเนินดินอย่างพอเพียงข้อ ๑๕ การขุดดินและถมดินให้กระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตกถ้ากระทำในเวลาระหว่างพระอาทิตย์ตกถึงอาทิตย์ขึ้นและต้องได้รับอนุญาตเป็นหนังสือจากเจ้าพนักงานท้องถิ่นข้อ ๑๖ ในการขุดดินและถมดินผู้ขุดดินจะต้องจัดให้มีเครื่องหมายแสดงขอบเขตที่ดินที่จะทำการขุดและต้องติดตั้งป้ายขนาดกว้างไม่น้อยกว่า๑๐๒ เซนติเมตร ยาวไม่น้อยกว่า ๒๒๐ เซนติเมตร ในบริเวณที่ทำการขุดดินและถมดินที่สามารถเห็นได้ง่ายตลอดเวลาที่ทำการขุดดินโดยแสดงข้อความ ดังต่อไปนี้โครงการขุดดิน/ถมดิน เพื่อ...................................................................................................................................... พื้นที่...................................ไร่...............................................งาน................................................................ ตารางวาใบรับแจ้งเลขที่...........................ลงวันที่...............................หมดอายุวันที่............................................................ ชื่อผู้ควบคุมงาน....................................................เลขทะเบียนก.ว........................................................................ ชื่อผู้ดำเนินการขุดดิน/ถม........................................................................................................................................ บ้านเลขที่.........................................ตรอก/ซอย.....................................ถนน........................................................ หมู่ที่.......................................ตำบล/แขวง...........................................อำเภอ/....................................................... จังหวัด...........................................ไปรษณีย์.....................................โทรศัพท์.......................................................... ข้อ ๑๗ ในระหว่างการขุดดินหรือถมดินและหลังการขุดดินหรือถมดิน เจ้าของที่ดิน หรือขออนุญาต หรือควบคุมงานต้องตรวจสอบเสถียรภาพของบ่อดินให้มีความมั่นคงปลอดภัยอยู่เสมอการขุดดินหรือถมดินตามวรรคหนึ่งต้องไม่ก่อให้เกิดความเสียหายต่อทรัพย์สิน หรือสิ่งปลูกสร้างของบุคคลอื่นหรือทรัพย์สินอันเป็นสาธารณประโยชน์ข้อ ๑๘ ผู้ควบคุม(๑) การถมดินที่พื้นที่เกิน ๒,๐๐๐ ตารางเมตรจะต้องมีผู้ควบคุม(๒) การถมดินตามข้อ ๑๘ (๑) ที่มีความสูงของเนินดินเกิน ๒ เมตรจากพื้นดินและขุดดินที่มีความลึกเกิน ๓ เมตรจากพื้นเดิมหรือมีพื้นที่ปากบ่อเกิน ๑๐,๐๐๐ตารางเมตร จะต้องมีผู้ควบคุมงานที่ได้รับใบอนุญาตให้ประกอบวิชาชีพวิศวกรรมควบคุมสาขาโยธา ตามกฎหมายว่าด้วยประกอบวิชาชีพวิศวกรข้อ ๑๙ ห้ามกองดินและจอดเครื่องจักรหนักทิ้งไว้บนขอบบ่อดินหรือเนินดิน ยกเว้นขณะทำงานตำแหน่งขอบนอกของล้อเครื่องจักรต้องอยู่ห่างจากขอบบ่อดิน ไม่น้อยกว่า ๑.๕๐ เมตรข้อ ๒๐ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑) ใบแจ้งการขุดดิน/ถมดิน ให้ใช้แบบ ด.๑(๒) ใบรับแจ้งการขุดดิน/ถมดิน ให้ใช้แบบ ด.๒(๓) หนังสือแสดงความยินยอมของเจ้าของที่ดิน(ใช้กรณีเจ้าของที่ดินให้บุคคลอื่นเป็นผู้แจ้งการขุดดิน/ถมดิน) ให้ใช้แบบ ด.๓(๔) หนังสือมอบอำนาจ (ใช้กรณีผู้แจ้งการขุดดิน/ถมดิน)ให้บุคคลอื่นยื่นใบแจ้งการขุดดิน/ถมดินต่อเจ้าพนักงานท้องถิ่น ให้ใช้แบบ ด.๔(๕) หนังสือรับรองของผู้ประกอบวิชาชีพวิศวกรรมควบคุม ให้ใช้แบบ ด.๕ข้อ ๒๑ ในกรณีที่ใบรับแจ้งการสูญหายถูกทำลายหรือชำรุดในสาระสำคัญให้ผู้รับใบรับแจ้งยื่นคำขอใบรับแทนใบรับแจ้งต่อเจ้าพนักงานท้องถิ่นตามแบบ ด.๑ ภายใน ๑๕ วันนับตั้งแต่วันที่ได้รับทราบถึงการสูญหายถูกทำลายหรือชำรุดในสาระสำคัญแล้วแต่กรณีพร้อมหลักฐานดังต่อไปนี้(๑) เอกสารแจ้งความต่อสถานีตำรวจ กรณีการสูญหาย ถูกทำลายหรือชำรุด(๒) ใบรับแจ้งการขุดดิน/ถมดิน กรณีชำรุดในสาระสำคัญข้อ ๒๒ การออกใบแทนใบรับแจ้งให้พนักงานท้องถิ่นดำเนินการตามหลักเกณฑ์วิธีการและเงื่อนไข ดังนี้(๑) การออกใบแทนใบรับแจ้งให้ใช้ แบบ ด.๒โดยประทับตราสีแดง คำว่า ใบแทน กำกับไว้ด้วยและให้มีวันเดือนปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่น(๒) ให้ใช้ใบแทนใบรับแจ้งการขุดดิน/ถมดินได้เท่ากับเวลาที่เหลือของอายุใบอนุญาตเดิมนั้นข้อ ๒๓ ผู้ใดฝ่าฝืนข้อบัญญัตินี้มีโทษปรับไม่เกิน๕๐๐ บาท และมีความผิดตามพระราชบัญญัติการขุดดินและถมดิน พ.ศ. ๒๕๔๓ข้อ ๒๔ ให้เจ้าพนักงานท้องถิ่นเรียกเก็บค่าธรรมเนียมการออกใบรับแจ้งและค่าใช้จ่ายซึ่งกำหนดไว้ตามอัตราท้ายข้อบัญญัติองค์การบริหารส่วนตำบลบางนางข้อ ๒๕ ให้นายกองค์การบริหารส่วนตำบลบางนางเป็นผู้รักษาการตามข้อบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๑ มิถุนายน พ.ศ. ๒๕๕๖สุรีรัตน์เหลี่ยมเลิศนายกองค์การบริหารส่วนตำบลบางนาง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบางนางเรื่อง กำหนดมาตรการป้องกันการพังทลายของดินในการขุดและถมดินและค่าธรรมเนียม พ.ศ.๒๕๕๖๒. ใบแจ้งการขุดดิน/ถมดินตามพระราชบัญญัติการขุดดินและถมดิน พ.ศ. ๒๕๔๓ ๓. ใบรับแจ้งการขุดดินตามพระราชบัญญัติการขุดดินและถมดิน พ.ศ. ๒๕๔๓ (ด.๒)๔. หนังสือแสดงความยินยอมของเจ้าของที่ดิน(ในกรณีเจ้าของที่ดินให้บุคคลอื่นเป็นผู้แจ้งการขุดดิน/ถมดิน) (ด.๓)๕. หนังสือมอบอำนาจ (ใช้ในกรณีผู้แจ้งการขุดดิน/ถมดินให้บุคคลอื่นยื่นใบแจ้งการขุดดิน/ถมดินต่อเจ้าพนักงานท้องถิ่น) (ด.๔)๖. หนังสือรับรองของผู้ประกอบวิชาชีพวิศวกรรมควบคุม(ด.๕)(ดูข้อมูลจากภาพกฎหมาย)ปริยานุช/จัดทำ๑๘ พฤศจิกายน๒๕๕๘วิศนี/ตรวจ๑๕ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๗ ง/หน้า ๒๐๒/๑๖ พฤศจิกายน ๒๕๕๘